टम ह्याङ्क्स
थोमस जेफरी ह्याङ्क्स (जन्म जुलाई ९ १९५६) एक अमेरिकी अभिनेता हुन् जो लोकप्रिय एवं उत्कृष्ठ समालोचित चलचित्रहरूमा उल्लेख्य भूमिका खेलेर सुप्रसिद्द छन्। उनले आफ्नो अभिनय क्षमताका लागि प्रसिद्दि पाएका छन, र उनी फरेस्ट गम्पको निमुखो देखि, फिलाडेल्फियाको प्रेरणादायी नेत्रित्व र, अपोलो १३को डटि रहने कमाण्डर सम्मका धेरै प्रकारका भूमिका निभाउन सक्षम छन्। ह्याङ्क्स सामान्यतया प्रेरणादायी असल ब्यक्तिको भूमिका न्यानोपनका साथ निभाउन सक्षम छन्, तर रोड टु पर्डिशनमा ज्यानमाराको भूमिका खेल्न पनि उत्तिकै सक्षम छन्।

ह्याङ्क्सले सुरु सुरुमा धेरैजसो हास्यहरूमा अभिनय गरेता पनि, पछि हास्यबाट टाढिदै बढि गम्भिर नाट्य बनाउन सुरुगरे। तैपनि, हालसालका वर्षहरूमा उनी आफ्नो पुरानै हास्यव्यङ्गको जरो तिर फर्कँदै, धेरै हास्यहरूमा खेल्न पुगेका छन्।

ह्याङ्क्स अहिलेका सबैभन्दा खोजिने मुख्य अभिनेताहरू मध्येका एक हुन्। हालैका दुई चलचित्रका लागि उनको पारिश्रमिक प्रत्येकको २ करोड अमेरिकी डलर (लगभग, रु १ अर्ब ४० करोड) थियो। फरेस्ट गम्पको लोकप्रिय मुख्य भूमिकाको लागि उनले ७ करोड अमेरिकी डलर (लगभग रु. ५ अर्ब) आम्दानि गरे।

कङ्कर्ड, क्यालिफोर्नियामा जन्मेका ह्याङ्क्सले, पछि क्यालिफोर्निया राज्य विश्वविद्यालय, साक्रामेन्टोमा रङ्गमञ्च अध्ययन गरे। उनले कलेजको नाटकमा भाग नपाए पछि, सामुदायिक रङ्गमञ्चमा जाँच दिए। निर्देशकले क्लिभल्याण्ड, ओहायो जान उनलाई बोलाए, र त्यहिँबाट उनको अभिनय इलम सुरु भयो।

ह्याङ्क्स राष्ट्रिय अन्तरिक्ष समाजका सदस्य हुन् र उनले अन्तरिक्षयात्रीहरूलाई चन्द्रमा पुर्याउने अपोलो कार्यक्रम सम्बन्धि, एचबिओको लघुश्रीङ्खला फ्रम द अर्थ् टु द मुनको निर्माण गरे। 

सन् १९८८देखि ह्याङ्क्स अभिनेत्री रिटा विल्सनसँग विवाहित छन्। उनिहरूको भेट चलचित्र भोलेन्टियर्स (१९८५)मा काम गर्दा भएको हो। उनिहरूका दुई सन्तान छन्। ह्याङ्क्सको अघिल्लो विवाह १९७८ देखि १९८७ सम्म समान्था लिविससँग भएको थियो। त्यस विवाह बन्धनले पनि दुई सन्तान जन्मायो (जसमध्येका एक, अभिनेता कलिन ह्याङ्क्स हुन्)।

ह्याङ्क्सले एकपछि अर्को सर्बोत्कृष्ठ अभिनेताका लागि ओस्कार जिते, फिलाडेल्फिया (१९९३) र फरेस्ट गम्प (१९९४)मा गरेको अभिनयका लागि। उनी अहिलेसम्मकै कम उमेरका अमेरिकन फिलिम इन्स्टिच्युटको लाईफ अचिभमेन्ट अवार्ड २००२ पाउने ब्यक्ति हुन्।

ह्याङ्क्स, अमेरिकी राष्ट्रपति अब्राहम लिङ्कनकी आमा, न्यन्सि ह्याङ्क्सको एक सम्भावित पिता, जेम्स ह्याङ्क्सको नातेदार हुन भन्ने दावि गर्छन। उनको एक बंशावलीले त्यो सम्बन्ध देखाउन खोजेको छ, जुन External links खण्डमा छ।

चलचित्र कर्म 
 He Knows You're Alone (१९८०)
 Splash (१९८४)
 Bachelor Party (१९८४)
 The Man with One Red Shoe (१९८५)
 Volunteers (१९८५)
 The Money Pit (१९८६)
 Nothing in Common (१९८६)
 Every Time We Say Goodbye (१९८६)
 Dragnet (१९८७)
 Big (१९८८)
 Punchline (१९८८)
 The 'burbs (१९८९)
 Turner & Hooch (१९८९)
 Joe Versus the Volcano (१९९०)
 The Bonfire of the Vanities (१९९०)
 Radio Flyer (१९९२)
 A League of Their Own (१९९२)
 Sleepless in Seattle (१९९३)
 Philadelphia (१९९३)
 Forrest Gump (१९९४)
 Apollo 13 (१९९५)
 The Celluloid Closet (१९९५) (वृत्तचित्र)
 Toy Story (१९९५) (श्वर)
 That Thing You Do! (१९९६) (निर्देशक र लेखकपनि)
 Saving Private Ryan (१९९८)
 You've Got Mail (१९९८)
 Toy Story 2 (१९९९) (श्वर)
 The Green Mile (१९९९)
 Cast Away (२०००) (निर्मातापनि)
 Road to Perdition (२००२)
 Catch Me If You Can (२००२)
 The Ladykillers (२००४)
 The Terminal (२००४)
 Elvis Has Left the Building (२००४) (फुटकर)
 The Polar Express (२००४) (निर्मातापनि)
 A Cold Case (२००५) (हाल पूर्व-निर्माणमा)
 The Da Vinci Code (२००६) (हाल पूर्व-निर्माणमा)
 The Risk Pool (२००६) (हाल निर्माणको घोषणा भइसकेको) (निर्मातापनि)

बाह्य सम्बन्ध 
 
 Tom Hanks's (partial) family tree (links him to former US president Abraham Lincoln)
 Tom Hanks DVDology

एकेडेमी पुरस्कार विजेताहरू
सन् १९५६ मा जन्म
अमेरिकी चलचित्र निर्माताहरू
अमेरिकी चलचित्र अभिनेताहरू
अमेरिकी आवाज अभिनेताहरू
अमेरिकी टेलिभिजन अभिनेताहरू
प्राइमटाइम एमी पुरस्कार विजेताहरू
जीवित मानिसहरू